שגרירות ישראל בניירובי

שגרירות ישראל בניירובי היא הנציגות הדיפלומטית הגבוהה ביותר של מדינת ישראל בקניה. השגרירות, הממוקמת בעיר הבירה ניירובי, היא הנציגות הדיפלומטית האחראית על יחסי החוץ של ישראל עם קניה, ומואמנת לארבע מדינות נוספות במזרח אפריקה: אוגנדה, טנזניה, מלאווי וסיישל. שגריר ישראל במדינה משמש גם כשגרירה למוסדות האו"ם באפריקה: משרד האו"ם בניירובי (UNON), התוכנית הסביבתית של האו"ם (UNEP) ותוכנית האו"ם ליישובים אנושיים (United Nations Human Settlements Programme). היסטוריה ערך מורחב – יחסי ישראל–קניה הנחת אבן הפינה של השגרירות התקיימה במהלך ביקורה של שרת החוץ של ישראל, גולדה מאיר, בקניה בדצמבר 1963, לצד ראש ממשלת קניה ג'ומו קניאטה. שגריר ישראל הראשון במדינה היה אריה אילן, שכיהן בתפקיד עד 1966. ב-1973, עם פרוץ מלחמת יום הכיפורים, ניתקה קניה, כמו רבות ממדינות אפריקה, את היחסים הדיפלומטיים בין המדינות. עם זאת, השגרירות המשיכה לשמש כנציגות הישראלית לתוכנית הסביבתית של האו"ם, שמרכזה בניירובי, ושגרירות דנמרק בקניה הייתה מעצמה מעניקת חסות עבור הנציגות ביחס לקניה. ב-1988, עם חידוש היחסים בין המדינות, חזרה השגרירות לפעילות. שגריר ישראל בקניה הוא גם שגריר שאינו תושב לאוגנדה, טנזניה, מלאווי וסיישל. בשגרירות פועלת מאז 1965 מש"ב – סוכנות הסיוע הלאומית של ישראל, וכן פועלת בה נספחות כלכלית. שגרירי ישראל בניירובי ערך מורחב – קטגוריה:שגרירי ישראל בקניה אריה אילן (1963–1966) ראובן דפני (1969–1973) זאב דובר (1975–1977) מרדכי ידיד (1980–1982) אריה איבצן (1988–1991) אריה עודד (1991–1994) מנשה ציפורי (1994–1999) יעקב אמיתי (1999–2003) עמנואל סרי (2003–2007) יעקב קידר (2007–2011) גיל השכל (2011–2014) שלום כהן (2014–2015) יהל וילן (2015–2017) נח גל גנדלר (2017–2019) עודד יוסף (2019–2021) מיכאל לוטם (2021–2025) גדעון בכר (2025–הווה) ראו גם יחסי ישראל–קניה יחסי אוגנדה–ישראל יחסי טנזניה–ישראל יחסי ישראל–מלאווי יחסי ישראל–סיישל קישורים חיצוניים אתר האינטרנט הרשמי של שגרירות ישראל בניירובי אתר האינטרנט הרשמי של שגרירות ישראל בניירובי (באנגלית) שגרירות ישראל בניירובי, ברשת החברתית פייסבוק שגרירות ישראל בניירובי, ברשת החברתית X (טוויטר) שגרירות ישראל בניירובי, ברשת החברתית אינסטגרם הערות שוליים